L-Estratt segwenti hu mehud kelma b'kelma mill-Kapitlu 14 tal-Manifest Elettorali ta' Alternattiva Demokratika Bijodiversità. Il-bijodiversità mhix kif inħarsu lejn l-għasafar u l-ħarsien tagħhom biss iżda dwar l-interazzjoni tagħna mal-ekosistema. Alternattiva Demokratika taħdem biex tkun eliminata darba għal dejjem il-kaċċa tal-għasafar fir-rebbiegħa kif ukoll biex l-obbligi li Malta assumiet bis-sħubija fl-Unjoni Ewropea li l-insib spiċċa darba għal dejjem ikun onorat. Huwa neċessarju li jkun mħarsa sewwa iż-żoni li Malta identifikat għall-protezzjoni taħt il-provedimenti tad-Direttiva tal UE dwar il- . Fost oħrajn wasal iż-żmien li l-Buskett ma jibqax meqjus bħal ġnien u ma jibqax ikun sfruttat bħala tali. L-istatus tal-Buskett ta' Żona Speċjali ta' Konservazzjoni huwa meħtieġ illi jiġi osservat, ħaġa li fil-preżentement mhix issir. Huwa neċessarju ukoll illi l-widien ikunu mħarsa. Dan għandu jsir billi fil-kuntest ta' pjan ċar u olistiku jkunu riabilitati l-widien b'mod li tkun rispettata l-bijodiversità ta' ġo fihom u jkunu ukoll eliminati l-ispeċi invażivi li ġew introdotti tul is-snin.